АНТОНЕН АРТО

ЧЕРЕН ПОЕТ

Превод от френски: Стефан Гечев, 1987

chitanka.info

Поете черен, гърди на млада девственица

те мъчат,

поете огорчен, животът ври,

градът гори,

небето се разтваря в дъжд,

перото ти сърцето на живота дращи.

Гора, гора, очи гъмжат

по покриви, които се множат,

коси на бурята; поетите

яхат коне и кучета.

Очите побесняват, езици се въртят,

небето в ноздрите нахлува

като хранително лазурно мляко;

увиснал съм на устните ви аз,

жени, сърца втвърдени от оцет.

(„Пъпна връв на покойни некръстени деца“, 1925)

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги